Zalai Károly

**A KOMMANDÓ**

egyfelvonásos

KORICA

KORIMI

KORIKARI

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

*Zegzugos, sötét helyen találkoznak. Korimi és Korikari épp megérkezik és rábukkan a már ott lévő Koricára.*

KORIKARI Szép jó napot! Hát ti meg, honnan jöttök ide, ahol a madár se jár? *(Ezen a kijelentésén kacarászik egy kicsit.)* Engem Koricának hívnak.

KORIKARI Én Korimi vagyok, dolgozó. Vuhanból indultam, másfél hónapja, harmad magammal. Velem volt még a 824 ezer 245-ös, hasonló munkakörben, és ez a mellettem lévő 9 millió 725 ezer 49-es fiúcska még fejlődésben van, neki Korikari a neve. Én tanítom. Ez az első bevetése. Vuhanban csak pár napig voltunk a kiinduló bázison. Ó, egy denevér és egy tobozka vírusának találkozása a tyúkbonc asztalon! Ez maga a megtestesült szépség! De nem volt sok időnk a gyönyörködésre, hívott minket a kötelesség. Ezután, továbbra is hármasban, igen sokszor cseréltünk gazdát. Biciklin, gyalogosan, földön és levegőben cipeltek minket és adtak tovább. A szokásos zaklatott állapot uralkodott, ami az akciók elejét jellemzi. Nem is tudom már, hány helyen táboroztunk. A lényeg az, hogy könnyű dolgunk volt, mert még nem sejtettek semmit. Ám amikor szorult a hurok körülöttünk, egy kínai házaspár hímnemű tagjában meghúzódva, hamar repülőre szálltunk. Rövid városnézés Rómában, aztán vonatút, ahol egyre többen lettünk. Hiába a kellemes utazás alatt az ember mivel is üsse agyon az időt, mint a szaporodás kellemes foglalatosságával. Viszont egy zajos olasz családban utaztunk, amibe csaknem belesüketültem. A célállomás Velence lett, amelyről sok szépet hallottam. De sajnos, nem volt idő gondolára meg a híres Dózse palotára, pedig az állítólag nagyon szép. Itt futottunk össze a pasassal, az olasz család rokonával. Könnyedén átszálltunk, mind a hárman, mert nagyon ölelgették, puszilgatták egymást. A többiek visszamaradtak, csak mi jöttünk tovább, hogy ez a kölök itt mellettem ismerje meg a nagyvilágot. A férfi autóval hozott minket a hegyekbe. Pech. Utálom az autókat, a telet meg a havat is. Ráadásul a magasban tériszonyom van. Szerencsére hamar kirakott minket egy síkunyhóban egy pohár szélére. Akkor szálltunk át ebbe az osztrákba itt, aki szerencsére csak a hétvégén síelt, és Bécsben dolgozik, már ha munkának lehet nevezni, hogy a nap nagy részében állandóan privát ügyekben telefonál.

KORIKARI *(tudálékosan)* Azt a nő nemű egyedet hívogatja, akivel a síelés alatt találkozott.

KORIKARI És akibe a 824 ezer 245-ös azon nyomban át is szállt. Ezért vagyunk jelenleg csak ketten.

KORIKARI Én szanitéc vagyok. Szerencsére alig van dolgom, mert nagyon jó ütemben zajlik az akció. Párizsból érkeztem, méghozzá vonaton. Sajnos túl meleg volt, amit személy szerint nem kedvelek. Először egy idős hölgyben utaztam, aki a kilincsen hagyott. Szerencsére a kalauz tovább adott, így jutottam a bécsi metróba, aztán pedig pár óra türelmetlen várakozás után, végre valaki magával hozott ebbe az irodába, ahol a sors szeszélye folytán, ez a pasas, egy szendviccsel együtt magába gyömöszölt. Hát így futottunk összes! Imádom ezeket a véletlen találkozásokat! Van benne valami varázsos, hogy éppen itt és mi jöttünk össze. Ilyenkor mindig azt gondolom, biztosan azért történt, mert valami dolgunk van egymással. És talán ki is derítjük, mi az. Van egy príma ötletem! Míg csak hármasban vagyunk, és nem érkeznek meg a többiek, meséljünk egymásnak a kinti világról. Biztosan hallottátok már, hogy élt régen közöttük egy Boccaccio nevű pasas, ő írt egy könyvet, ami ilyesmiről szól. Annak idején pestisjárvány dúlt odakint. A szereplők történetekkel szórakoztatták egymást. Hallottál már róla, Korimi?

KORIKARI Igen, a hosszú készenléti időben alaposan áttanulmányoztam az irodalmukat. Hiszen fontos, hogy tisztában legyünk az ellenség összes tulajdonságával, mert csak így győzhetjük le őket.

KORIKARI És mi lett azzal a pestisjárvánnyal?

KORIKARI Sajnos elbukott. Még nem voltunk elég erősek. De az idő, mint látjátok, nekünk dolgozik. Úgy tűnik, most megcsíptük őket.

KORIKARI Ez fölkeltette az érdeklődésemet. Amint lehet, én is beleolvasok ebbe a Boccaccióba.

KORIKARI Ki kell ábrándítsalak, kicsim. A következő hetekben a bevetés miatt, aligha lesz rá időd. Most inkább figyelj, és tanulj, hogy megálld a helyed!

KORIKARI Nekem egyébként az a véleményem, hogy a mai embereket már nem nagyon érdekli az irodalom, különösen a mívesebb, mintha olvasásra már nem futná az idejükből.

KORIKARI Micsoda!? Ne lenne idejük!? Én azt tapasztaltam, hogy szinte nem csinálnak már semmit. Mindenféle gép dolgozik helyettük. Ők csak gombokat nyomogatnak. Ha meg szabadok, akkor is gép uralja az életüket. Az a két nyavaja… Az egyikben száguldoznak, azzal jöttünk ide, a másik előtt meg órákat töltenek, és azt bámulják!? Mindenki elfelejtem a nevüket. A síelő minden este ott aludt el előtte. Ó, be unalmas volt!

KORIKARI Ó, azok a műanyag billentyűk fantasztikusak! Olyan könnyű megtapadni rajtuk, és annyira szép fényesek. Ha az ember ott heverészik, tökéletesen visszatükrözi az alakját. Én imádom magam nézegetni!

KORIKARI *(Korikarinak címezve)* Pompás megfigyelés. Most már csak azt szeretném megtudni, hogy hívják ezeket a gépeket. Nos, halljam!

KORIKARI Jaj, de szégyellem, nem jut eszembe a nevük.

KORIKARI Jaj, hányszor mondjam még!? Az egyiknek autó a neve.

KORIKARI Az aztán a rémes találmány! Azért sem szeretem, mert állandóan tisztogatják. Kívül-belül. Különösen a férfiak. Undorító.

KORIKARI Nekem sem sikerült megbarátkozni vele. Huzatos, és utálom a sebességet. Ráadásul a pasas, hajtott, mint egy őrült. Igaz, emiatt hamar át tudtunk szállni. Egyébként a másik dolgot, amit annyit bámulnak, tévének hívják. Korikari, már ezerszer mondtam neked.

KORIKARI Én meg még mindig nem értem, miért imádják!? Abba a kaszniba nem lehet bejutni! Azok nem valódi képek benne! Mit néznek rajta? Hiszen az egy nem létező világ. Egyszer még Vuhanban megpróbáltam bemászni, de egy kőkemény fal védi.

KORIKARI Jaj, Korikari! A tévétől tartsd távol magad. Azt is állandóan tisztogatják. Ezért veszélyes.

KORIKARI Látszik, hogy fiatalka. Még nem tud semmit.

KORIKARI Szóval a tévével semmi dolgunk! De nagy szerencse, hogy kitalálták, és hogy állandóan előtte kuksolnak. Emiatt ellustultak, egyre kevesebbet mozognak, legyengültek, és ami a legfontosabb, alaposan lecsökkent az ellenállóképességük. Így aztán úgy terjedhetünk közöttük, mint a villám. Ráadásául tévézés közben állandóan eszegetnek, zacskókba, tálkákba nyúlkálnak, összekeverik egymás poharát, no meg gyakorta csókolóznak is. Szóval a tévézést én személy szerint imádom. A legjobb terep nekünk. Mindemellett mostanában már azt hitték, mert tele vannak vegyszerekkel, meg tudálékos orvosokkal, hogy nem történhet velük semmi baj. Szépen kivártuk, hogy eljöjjön a mi időnk, és most elkaptuk a grabancukat.

KORIKARI Mégsem értem! Ha az nem igazi világ, akkor miért nézik ezt a hülye tévét!?

KORIKARI Ez jó kérdés, ezen már én is sokat gondolkodtam *(Közben Koricára néz.)*

KORIKARI Mert ott azt látják, amit akarnak! Nem vetted még észre? Hisz ott leselkedsz te is velük, mindent látsz és hallasz.

KORIKARI Semmi érdekes! Lövöldöznek, nyögnek, sikoltoznak. Közben húsz percenként valami el akarnak adni. Mindig ugyanazt. Iszonyatos hosszan. Annyire rettenetes, hogy majdnem megöl közben az unalom. Szerencsére többnyire belealszok a dologba.

KORIKARI Éberség, kispajtás! Ilyen elhamarkodott kijelentések után, mindenki látja, hogy zöldfülű vagy. Nem a műsorra kell figyelni, hanem a mancsukra, szájukra, hogy rátapadhass, aztán huss, jön a támadás, bent is vagy! Még sokat kell tanulnod

KORIKARI Ezért osztották be mellém, hisz én már igazi veterán vagyok. Már a kezdetét sem tudom, mióta harcolok ellenük.

KORIKARI A tévében az az érdekes, jól jegyezd meg, hogy rámutat az emberek legnagyobb gyengeségére, még pediglen arra, hogy olyan dologban hisznek, ami nincsen.

KORIKARI Bizony. Ezen a dolgon már én is eltöprengtem. És bevallom, nem értem, hogy maradtak életben ezen a földön ilyen sokáig.

KORIKARI Mi az, hogy sokáig!? Szerinted ez száz-kétszázezer év nagy idő!? Semmi! Itt millió évekről van szó. Ami mögöttünk áll!

KORIKARI Nem akarok vitatkozni, de nekem Korimi bácsi azt mondta, hogy ezek a nagytestűek már több millió évvel ezelőtt itt voltak.

KORIKARI Nem figyeltél. Azok nem emberek voltak, te, tökkel ütött! Bár annyiban igazad van, hogy végül is, nagyon hasonlított a világ a mostanira. A szauruszok közül is a legnagyobbak ették a legtöbbet, s a kicsiket eltaposták. A legerősebbek, akik teli voltak fogakkal, karmokkal, iszonyatos farkakkal, egész nap a gyengébbekre vadásztak, és végül győztek. Övék lett minden. De őket is lenulláztuk! Sajnos, valami mellé ment, mert hamarosan megjelent ez a szörnyfajzat: az ember.

KORIKARI De hát nekik nincs is karmuk, és a fogukkal épp hogy egy zsömlét szét tudnak tépni. Hogy van az, hogy nincs ellenségük? Egyik-másik kifejezetten szelídnek és puhának látszik.

KORIKARI Nézz csak be a hűtőszekrényükbe, bár vigyázz, ott borzasztó hideg tud lenni. Tele van véresebbnél véresebb holt tetemmel, szeletben, darálva, földarabolva. Meg aztán te magad mondtad, hogy a kaszniban mindig lődöznek. Ezért szeretik nézni! A gyilkosság a szórakozásuk. Hiányzik nekik meg szeretik is. Ez is bizonyítja, milyen vérszomjasak és kegyetlenek. És furcsa módon, utána sokkal édesebb az álmuk. Én a sok sikoltozástól és idegfeszítő zenétől sokszor órákig nem tudok elaludni.

KORIKARI Én ezt továbbra sem értem. A nincstől nem lehet jóllakni. Az nem táplálék.

KORIKARI Hát éppen ez az! Ők is ezért járnak pórul, bár fogalmuk sincs róla. Olyasmit tömnek magukba, ami nincsen. Ettől hülyültek el. Nem tudom, ki találta föl a tévét, de koszorút kéne vinni a sírjára. Ő a mi egyik legnagyobb támaszunk, hisz a tévé állandóan tágítja az emberek képzeletét. És mivel a fantázia birodalma végtelen, csillapíthatatlan éhség gyötri őket. Az igazi táplálék szinte csak azért kell nekik, hogy ott ülhessenek a képernyő előtt, és álmodozhassanak. Ráadásul igen eltérőek az álmaik! Mindegyiknek más kell, és mást lát meg abból, ami valójában ugyanaz. Az ember azért is szerencsétlen lény, mert elhiszi, hogy ott lehet, ahol nincs. És közben milliárdnyi különböző világ nyílik meg mindegyikben. És ebben csatangolnak elveszve, a hamis képek milliárdjaiban, egymástól mind távolabb. A szőke, göndörhajú nők, fekete, egyenes tincsekkel, az öreg, nyeszlett férfiak, izmos Adoniszként, az éhezők végre telezabálva magukat, a szegények pedig luxusjárgányokkal száguldozva. Mindegyik valaki más szeretne lenni. És ha megszűnik a káprázat, azonnal unatkozni kezdenek. Az unalomtól legalább annyira félnek, mint a haláltól. Inkább belefulladnak a képekbe, csak nem ébressze föl senki őket. Gyorsnak kell lennünk, mert most, mintha egy kicsit ébredeznének.

KORIKARI És még valami fontos, fiúcska! Tudnod kell, hogy az emberi álmokat, a fejükben lévő agynak nevezett massza termeli. És ez okozza a vesztüket.

KORIKARI *(pityeregve)* Ugye nekünk nincs agyunk?

KORIKARI Nyugodj meg kicsim, nincs. Mi rendkívül egyszerűek vagyunk. Ez a mi titkunk. Amihez nekik milliárd récsecskére van szükségük, azt mi egy párral megoldjuk. A mi tudásunk a testünkkel együtt jön létre, amit most tanulsz, az is örökre mindannyiunké lesz. De hangsúlyozom, csak azért van szükség minderre, mert most háborúba állunk velük. És reményeim szerint: ez a harc lesz a végső…

KORIKARI Bizony, olyan össze-vissza élnek, hogy rossz nézni őket. Nincs irányuk. Az ember, bocsánat, a vírus is beleszédül. Elhihetitek, én már régóta itt vagyok közöttük, láttam egy s mást. Egy valamiben hasonlítanak csak hozzánk. Nagyon tudnak szaporodni. Ugyanakkor ez jelenti számukra a legnagyobb gondot. Ha túl sokan vannak, éhezni kezdenek, mert ők is falánkok, méghozzá rettenetesen. Igaz, mi is tudjuk, hogy a legjobb dolog az evés. De mi nem vágyunk mindig többre, mindig másra. Mi a denevérekkel is beértük. De most, hogy úgy mondjam, kiszabadították a szellemünket a palackból. Eljött a mi időnk, hogy beteljesítsük történelmi hivatásunkat.

KORIKARI És ami a legfontosabb, mi mindig igazságosan megosztozunk a zsákmányon. Nekik viszont az elosztás a legnagyobb gyengeségük. Az egyik halmoz, ínyenckedik, piperkőc, ide-oda utazgat a világban, és semmi sem elég neki. Nagy ház, ruhákkal megrakott szekrények, tele éléskamra. Több autó. Nyaraló. A másik meg szárazkenyéren rágódik, putriban lakik, rongyokban jár, pedig naphosszat robotol. Az ilyenek közül sok, amikor már nem bírta, fegyvert ragadt a kezébe.

KORIKARI Az meg mi?

KORIKARI Az a karmokat meg az éles fogat helyettesíti. Ezért találták ki a tudományt. Annak révén egyre hatékonyabban tudnak ölni. Meg sajnos az olyan tisztítószereket is kitalálták, mint például a szappan. A lényeg az, hogy mivel különbözőek, kapzsik, erőszakosak és gonoszok, mindig hajbakapnak a koncon. Ilyenkor jó ideig nagy a fejetlenség. Volt olyan, ami száz évig tartott. Aztán fejlődni kezdtek e dologban. Az elmúlt évszázadban már csak négy-öt évig pusztították egymást, igaz, akkor az egész világ majd nem odaveszett. Féltem is nagyon! És közben bitangba ment milliónyi finom emberhús. Alig maradt valami a spanyol náthában utazó rokonaiknak. Olyan világégés volt, hogy sokszor azt sem tudtam, fiú vagyok vagy lány. A háborúk után egyébként hosszabb, rövidebb ideig bűnbánatba esnek. De hamar felejtenek. Ráadásul ilyenkor mindig megjelenik közöttük a hangadók, akik szép szóval, de leginkább csellel megszerzik a hatalmat. Ezután az ő szabályaik szerint élnek egy ideig, majd megint egymásnak feszülnek. Így megy ez évezredek óta. Mert nincs olyan eszme, amely azonos irányba vezetné őket, mint minket.

KORIKARI De hát ezek a vezetők, akikről azt mondtátok, egyedül vannak, hogy tudják meggyőzni a többit, akikről azt mondtad, hogy sokan vannak, mert igen szaporák.

KORIKARI Látszik, hogy új vagy közöttünk. Évekbe telne, amíg elmagyaráznánk, és az sem biztos, hogy megértenéd. Igaz, sokszor én sem értem, hogyan sikerül ezt a hatalmas, bárgyú embertömeget időnként egy irányba terelni. Valószínű ez is a képzeletükkel magyarázható. Hogy beérik üres szavakkal, hogy hisznek az ígéretekben. Elképzelik, hogy majd a jövőben jó lesz nekik, miközben éheznek, nyomorognak, és rosszabbul élnek, mint mi a hipófürdőben, és elkezdenek dolgozni egy célért, amit eléjük vetítenek szép szavakba csomagolva. Ami legtöbbször teljesen más, mint amit ígértek nekik. De ilyenkor kapnak valami hazug magyarázatot, amit mindig bevesznek, mert nagyon naívak és hiszékenyek. Ez a beszéd alantasságával függ össze. Mi szerencsére csak a tettekben hiszünk. A beszéd, amit tőlük tanultunk, többnyire hazugság. Ha győztünk, soha többé nem fogunk megszólalni.

KORIKARI Én ezt továbbra sem értem. Ha nincs, mit ennem, el nem tudom képzelni, hogy holnap lesz.

KORIKARI Mert nem képzelegsz! Nincs olyan szerved, amivel olyat tudnál kívánni, amiről semmit nem tudsz. Mert az éhhalál cudar dolog, szerencsére én is csak hallottam róla. Még az ellenségemnek se kívánom, hogy átélje. Szerencsére jókor születtél. Közel a Paradicsom! Dúskálunk a jóban, öt kontinens ontja számunkra a táplálékot.

KORIKARI Igen, igen. Ezt Paradicsom szót már hallottam. Amikor még egészen kicsi voltam, egy szerzetes nyálkahártyájában jártam iskolába. És mivel ő egész nap halkan mormogott magában, pár érdekes dolgot megtanultam tőle, amin azóta is sokat gondolkodok. Az egyik a Paradicsom volt, a másik….(Töpreng)

KORIKARI Ki vele! Azért vagy velünk tapasztaltakkal, hogy tanuljál. Fontos, hogy megismerd a feladataidat, a környezetedet, ahol világra jöttél.

KORIKARI Mint mondtam, ez egyik a Paradicsom volt, de a másikat még többször hallottam. Jaj, de bosszant, hogy nem jut eszembe. Mi is volt az? Sze…., szem…, szeg…., szer…megvan: szeretet.

KORIKARI Ügyes vagy, fején találtad a szöget! Meg fogom említeni a főnöknek, hogy te egy igazán értelmes kis fickó vagy. Kezdjük a szeretettel, ez Korimi témája, utána meg én jövök a Paradicsommal. Gyerünk, világosítsd föl a lurkót!

KORIKARI Aki él, elsősorban a szeretettel kell tisztában lennie. Nekünk is. Ez szó azt jelenti, hogy segítsük a másikat az élet rögös útján. Aki él, létezni akar, vagyis enni. Mert nincs másról szó, mint a táplálékról! Ezért mondják az emberek is néha, hogy „úgy szeretlek, majd meg eszlek”. Ami nem élelem, az csak maszlag, felejtsd el! Szerencsétlen emberi csökevény. És ha valaki, másról kezd mesélni, ne is hallgass rá. Ha van mit enni, minden van. Ha mondjuk hárman maradnánk, akkor harmadolnánk ezt a síelőt. De ha hatan, hatvan, hatmillióan vagy még többen leszünk, akkor tovább osztoznunk, hogy mindenki telerakhassa a bendőjét. Minél többen vagyunk, annál kisebb rész jut mindenkinek. De ha elfogyna, akkor valamennyien meghalunk. Így igazságos. De most beindultunk. Megyünk, ameddig van, mit enni. És meg is esszük mindet. Ez a feladatunk. Eszünk, boldogok vagyunk, élünk. Ez a szeretet. Persze a gonosz emberek, el akarnak minket pusztítani. Csúnya harc dúl közöttünk, és a gyengébb ott marad a csatamezőn. De mi erősek és egységesek vagyunk. Mi beérjük azzal, ami van. És elosztjuk igazságosan egymás közt. Senki sem akar többet, mint a másik. Közös a sorsunk. Vállaljuk. Így születtünk. Nem akarunk más lenni, mint amik vagyunk. Én például személy szerint nem akarok síelni, nem érdekelnek az egzotikus tájak, az álmok, nem szeretem az osztrigát, és nem akarok százszor annyit enni, mint bármelyikünk. Mert én nem akarok semmit, és pont olyan vagyok, mint te vagy ő. Ő pedig, pont olyan, mint én. Szerencsére, szerencsénkre: ilyen egyszerűek vagyunk. Ennyi!

KORIKARI Azért azt tudnod kell, hogy valamikor régen mindannyian boldogan éltünk. Méghozzá a Paradicsomban. Az emberek, oroszlánok, őzek és a vírusok. Együtt. És mindenki! Amit most már el sem tudunk képzelni. Elég, ha kikukkantunk a világba. Mennyi borzalom! Csak harcok, ellentétek, minden pusztul, egyre rosszabb a levegő, tele vannak mérgező vegyszerekkel a vizek.

KORIKARI És mennyi fölösleges kacattal veszik magukat körbe! Aztán ami nem kell nekik, kihajítják, lassan már a vírus sem ismeri ki magát a földön, annyi a szemét. Maholnap mi sem leszünk biztonságban. A Paradicsom az volt, amikor rendben ment az összes dolog ezen a világon. Ám az ember tönkretette. Az összes rettenetes dolog a világon miatta történt! Erről hallhattál ott a szerzetes társaságában. Biztosan láttál a kezében egy nagy, vastag könyvet is. És nyilván hallottad a szót: Biblia!

KORIKARI Igen, igen. Most már eszembe jutott. Ezt lapozgatta, ebből olvasott föl hangosan magának, meg, ha mások ott voltak, azoknak is. Igen, most már emlékszem, őket hívőknek nevezték. Mindig nagyon fennkölt, meghatott hangon történt az egész. Bevallom, nem nagyon értettem, meg aztán főként azt lestem, hogyan lopakodhatok be egyik-másik szájába a fölolvasás közben.

KORIKARI Helyes, ezért is dicséretet érdemelsz. Minden a maga helyén! Szóval, itt van az a kis dolog, amit rendbe kéne tennünk az emberekkel. Mert súlyos félreértés történt. Hadd ne mondjam ki csúnya szót, hogy csalás. Mert a szent parancs, amit annyit emlegetnek, hogy tudniillik: „szaporodjatok és sokasodjatok, és töltsétek be a földet és hajtsátok birodalmatok alá!” nem nekik, hanem nekünk szól. És most azon vagyunk, hogy teljesítsük.

KORIKARI Bizony! És ha elpusztítanak minket, akkor együtt halunk meg. Ez a szeretet. Egy mindekért, mindenki egyért! Ez a jelszó is tőlünk származik! És ezt is tőlünk tanulták, de, pedig képtelenek eszerint cselekedni. Igaz, most mintha betojtak volna. Hallottátok ti is, hogy puffogtatják az együttérző nagy szavakat. Adakoznak, részvétet nyilvánítanak, sőt még egy-kettő segíti is egymást. Ha ez így marad, rágondolni is rossz, mert akkor végünk!

KORIKARI Nem kell betojni, kollega. Az igazi szeretet idegen tőlük. Most csak azért ilyenek, mert megijedtek, és félnek. A különbözőség élteti őket, nem az egység. Nézzétek, bár meztelenül egyformák, a sok-sok drága gönccel, mindegyik másként akar kinézni. Meg ott vannak az ékszerek, a pénz, az autók, kitüntetések, rangok, címek. Az élteti őket, hogy mások, hogy különbek legyenek, és ezt mindenki azonnal lássa rajtuk Újabban a hártyát is, amely a testüket borítja, telitetoválják mindenféle rajzzal, mert rettegnek az egyformaságtól. Nem lesz itt változás, én tudom. Ha netán legyőznek bennünket, ugyanúgy egymásnak esnek, mint mindig. Akármit is ír és tanácsol, az a híres Biblia.

KORIKARI De ha jól hallom, már itt vannak a többiek is. Ó, micsoda kellemes zene! Mennünk kell, én már érzem a hullámzást. Vár minket egy új kaland!

KORIKARI Új zsákmány, új élet!

KORIKARI *(kiáltva)* Igen, akció van! Kapaszkodjunk össze! Add a csápod Korikari! Vigyázz, kész, rajt!

*Ekkor hatalmas tüsszentés hallatszik*

*Sötét.*

2020 június 20